5

**Prof. dr. Izudin Hasanović**

Dekan Pravnog fakulteta Univerziteta u Tuzli

izudin.hasanovic@untz.ba

**POZDRAVNI GOVOR NA OTVARANJU NAUČNOG SKUPA**

**„JAVNI I PRIVATNI ASPEKTI NUŽNIH PRAVNIH REFORMI:**

**KOLIKO DALEKO MOŽEMO IĆI“?**

Poštovane dame i gospodo, kolegice i kolege, poštovani profesori,

cijenjeni rektore i dekani, ministri, predsjednici pravosudnih institucija,

Čini mi posebno zadovoljstvo što mogu u ime studenata i uposlenika

Pravnog fakulteta Univerziteta u Tuzli da pozdravim ovaj skup naučnih i

društvenih radnika za koji svi vjerujemo da će rezultati njegovog rada biti

značajan prilog i podsticaj za dalje istraživanje i naučnu obradu a posebno

pravnu nauku BiH – „Javni i privatni aspekti nužnih pravnih reformi Koliko

daleko možemo ići“? Ova međunarodna koferencija sa oko četrdeset referata

ljudi od struke i nauke, od koji dobar broj sa domaćim i međunarodnim

referencama prvaka u svojoj profesionalnoj oblasti, snažan su garancijski i

konkurentni izazov. Prilaka je ovo da pred ovako brojnim auditorijumom

mislećih i odgovornih glava provjerimo i svoje stavove i svoja razmišljanja i

da o ozbiljnoj temi progovorimo ozbiljno. Ima li odgovornije teme za

sudbinu jedne zemlje od ove o kojoj ćemo ova dva dana raspravljati-javni i

privatni aspekti nužnih pravnih reformi u Bosne i Hercegovine.

Ova koferencija bit će obilježena i po prisutnosti eksperata iz Turske,

Hrvatske, Srbije i Makedonije koji će nam prezentacijom iskustava svojih

zemalja pomoći u kreaciji pravne reforme, vodeći računa o realnim

ograničenjima našeg trenutnog političkog i ekonomskog statusa.

Stoga imam zaista takođe i prijatnu dužnost da izrazim veliku

zahvalnost svim autorima referata koji ste se i pored određenih teškoća i

svojih obaveza iznad svih očekivanja odazvali u ovolikom broju s gotovo

svih pravnih fakulteta u BiH, kao i pravnih fakulteta iz Istanbula, Osijeka i

Rijeke, od najmlađih do nastarijih. Bez ikakakvih posebnih sugestija, sasvim

spontano i po sopstvenom izboru teme, svaki autor je obradio ona pitanja

koja smatra relevantnim za ovu priliku. Na osnovu prispjelih tekstova

6

ispostavilo se da su uglavnom obuhvaćena sva glavna područja predviđena za

ovaj naučni skup.

Upravo zbog karaktera ovog naučnog skupa, njegove usmjerenosti,

brojnosti učesnika, širine problematike cijenim da će se učiniti važan korak u

istraživanju tog nedovoljnog istraženog problema. Tim više što smo daleko

od važećih pravnih standarda normiranosti privrede i njenog poslovanja u

razvijenijim tržišnim zemljama, kao što smo daleko od istovijetnog

institucionalnog privrednog i državnog ambijenta. Daleko smo što je posebno

zabrinjavajuće, i od standarda poslovne etike. Još uvijek su nam mnoge karte

neuzorno pomiješane: država je često u privredi na mjestima na kojima ne bi

trebala da bude, a još češće nije tamo gdje bi trebala da bude, a privreda je

opet često u vapaju za državom na terenima na kojima ne bi trebala da bude,

a nije na onim na kojima bi trebala da bude. Izlagači referata su svjesni koliki

je teret upravo na njima u vezi sa razmrsivanjem ovog klupka.

Organizovanjem ovog skupa, oni upravo i pokazuju da su spremni da ga

odgovorno ponesu i da daju svoj, vjerujem ne mali, doprinos unapređenju

stanja pravne uređenosti, organizovanosti i poslovnosti, ali prije svega

potrebnog standarda pravne norminarnosti i standarda primjene prava, kao

preduslova i pretpostavke pravne sigurnosti.

Za razliku od dosadašnjih izolovanih sporadičnih, nedovoljno

zapaženih pojedinačnih poduhvata čak i kada su sami po sebi dali značajne

rezultate, koji nisu mogli imati veliko dejstvo, ovaj skup je nesumnjivo

značajan već po broju učesnika kao kolektivni čin koji će nadajmo se imati

izvanredno veliki odjek i trajno dejstvo. Prije svega u naučno nastavnim

institucijama, u nauci uopšte pa i studentskoj populaciji. Čak ostavljajući po

strani pitanje šta, koliko, s kakvim rezultatima će se pokazati pojedini referati

pa i sve zajedno – nesumnjivo je da će baš ovakav skup umnogome

doprinijeti buđenju interesovanja, nastavljanju započetih istraživanja

zahvatanju i onoga što će iz raznih razloga ovoga puta izostati. Ovo je u

današnjim prilikama njprimjereniji i najproduktivniji podsticaj istraživanja

naše naučne baštine. Više od toga ne može se očekivati, čak da su nam sve

okolnosti bile mnogo naklonjenije nije sigurno da bi se u prvom zahvatu

moglo nešto drugo očekivati, pa i stvarno postići.

Naše je zadovoljstvo utoliko veće, što je ovo prvi međunarodni naučni

skup, kojim se radno, naučno i najprimjerenije analiziraju javni i privatni

aspekti pravnih reformi u BiH. S obzirom na činjenicu da je jedan duži

7

vremenski period iz različitih razloga bila u velikoj mjeri zanemarivana i

prećutkivana ova naša naučna baština svakako je najvažnije, bar u početnoj

fazi probuditi još veće interesovanje, animirati na najpogodniji način sredinu

naročito one koji su za to najviše pozvani. Nije to lahko, jer upoznavanje tih

dostignuća iziskuje znatno angažovanje, a ne tek usputno i fragmentarno

zahvatanje tih dostignuća. Ipak po prirodi stvari svako može i treba u svojoj

oblasti nauci ili u naučnoj disciplini stalno i sistematski da proučava rezultate

i iz naše naučne prošlosti kada se već podrazumijeva poznavanje u granicama

mogućnosti i potreba, dosadašnjih i postojećih rezultata, na dotičnom polju.

Pri tome pak, postoje na sreću i neke izvanredno povoljne okolnosti.

To je, u prvom redu, sama činjenica što postoji dragocjena naučna baština. A

zatim i naročito valja računati na naučnu radoznalost svakog ko se iole bavi

naukom. Naučni rezultati iz prošlosti, pogotovu ako su iz bilo kog razloga

ostali nepoznati, predstavljaju svojevrsno kulturno blago koje vremenom

dobija svojevrsnu „historijsku patinu“. Zato čak i ono što je naizgled

zastarjelo i prevaziđeno otkriva svoj značaj i vrijednost – odslikavanja svog

vremena.

Zato svaki susret s tim tekovinama iz prošlih vremena ima

očaravujuće dejstvo, djeluje kao svojevrsno otkriće, u svakom slučaju

drugačije nego kada upoznamo tekuće naučne rezultate. Uostalom na takvoj

osnovi je i ponikla i razvila se svojevrsna i zapažena, u mnogim zemljama

razvijene demokracije, arheologija znanja koja nastoji da osvijetli pravne,

historijske sociološke i sve druge strane i momente u razvoju, tradiciji,

kontinuitetu određenog znanja. Svakako je svako od nas, na osnovu

sopstvenog iskustva većeg ili manjeg i ovom prilikom došao bar do nekih

indicija o utemeljenosti, potrebi i značaju jedne naše „arheologije znanja“.

Vremenski period od 22. godine od sticanja nezavisnosti BiH i

narasle snage naučnih radnika predstavljaju realnu mogućnost da se naučno

istraže i ocijene aspekti pravnih reformi u BiH u stvaranju i daljem razvoju

državnosti BiH, jer kako to kaže drevna turska poslovica da su „svi cvjetovi

budućnosti u sjemenu sadašnjosti“. Čini nam se da je neophodnije dublje

nego ikada prije osvijetliti objektivne uslove javnih i privatne aspekte pravnih

reformi u BiH.

To je častan i odgovoran posao, a istovremeno i dug naučnih radnika.

Zbog toga kolega Oruč i gospodine Rektore Haliloviću, vaša pomoć Centra

za društvena istraživanja Internacionalnog Burč Univerziteta i Univerziteta u

8

Tuzli za organizovanje ovog skupa zaslužuje puno priznanje i podršku.

Pravni fakultet zajedno sa pomenutim Centrom založiće se da obezbijedi

štampanje zbornika radova sa ovog skupa kako bi se time pomogla još

intezvnija istraživanja i naučno obrađivanje ove vrlo značajne materije za

BiH.

Najzad, neka mi bude dozvoljeno da obratim pažnju i na ono što ima,

tako reći, metafizičke dimenzije, što spada u sferu čiste duhovnosti. Iako

može imati čak izvjesni prizvuk patetičnih iskaza, ovo je prava prilika da se

ponajviše istaknu neke konstatacije. Analiziranje javnih i privatnih aspekata

pravnih reformi u BiH, u ovakvim okolnostima na ovakav način – ima i svoju

najdublju simboliku. Ovo je svojevrsni duhovni susret sadašnjih naraštaja

naučnika i nastavnika u oblasti prava, pravnih i drugh nauka, s prethodnim

naraštajima, s njihovim djelima s baštinom koju su ostavili istovremeno.

Stoga je ovo možda mjesto zahvalnosti oduživanja duga koji imamo pred

svim znanim ali i pred onim zaboravljenim prethodnicima. Nama je pripala

čast da budemo samo posrednici onog susretanja prošlosti, sadašnjosti i

budućnosti u svemu a posebno što ova tema samu duhovnost sačinjava.

Na ovom putu, konačno se BiH mora osloboditi mnogih svojih

zabluda, navika, predrasuda, krajnosti svih vrsta, priučenosti i

samoproglašene učenosti i okrenuti se strukovnoj utemeljenosti koja jedino

može da iznjedri kvalitet čija se trajnost ne mjeri trajnošću mjesečevih mjena.

Hvala vam lijepo i želim vam uspjeh u radu!